
REFERAT DE APROBARE A PROIECTULUI DE HOTĂRÂRE
Sectiunea 1 
Titlul proiectului de hotărâre
Proiect de hotărâre 
privind aprobarea Planului de selecţie - componenta integrală, Profilului Consiliului de Administraţie și Profilului personalizat al membrilor Consiliului de Administrație al Societății Drumuri Municipale Timișoara S.A.
			
Sectiunea a 2 - a 
Motivul emiterii proiectului de hotărâre

Procedura de selecţie a membrilor Consiliului de Administraţie la Societatea Drumuri Municipale Timișoara S.A. a fost demarată în conformitate cu normele de guvernanță corporativă, prin Hotărârea Consiliului Local al Municipiului Timișoara nr. 498/21.12.2021 privind constatarea încetării contractelor de mandat ale membrilor Consiliului de Administraţie la Drumuri Municipale Timisoara S.A. şi declanşarea procedurii de selecţie a membrilor Consiliului de Administraţie.
În temeiul art. 3, punctul 2, lit. b) din Ordonanţa de urgenţă a Guvernului nr. 109/20111 privind guvernanţa corporativă a întreprinderilor publice, autoritatea publică tutelară, Municipiul Timișoara, are competența de a propune candidați pentru funcțiile de membri ai consiliilor de administrație.
Astfel, având în vedere dispozițiile art. 1. pct.- ul 16 din Anexa nr. 1 la HG nr. 722/2016, planul de selecţie reprezintă un document de lucru prin care se stabileşte calendarul procedurii de selecţie de la data iniţierii procedurii de selecţie până la data numirii persoanelor desemnate pentru funcţiile de administrator, fiind structurat pe două componente: componenta inițială și componenta integrală (care se întocmește după selectarea expertului independent).
Potrivit art. 20 alin. 1) din Anexa 1 la HG nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/20111, fiecare autoritate publică tutelară elaborează un profil personalizat al consiliului într-un mod transparent, sistematic şi riguros pentru a se asigura că sunt identificate capacităţile necesare pentru alcătuirea celui mai bun consiliu şi, respectiv, cei mai buni candidaţi pentru consiliu.
Profilul consiliului şi profilul candidatului se aprobă, în cazul societăţilor, de către autoritatea publică tutelară, conform art. 34 lit. b) din Anexa 1 la HG nr. 722/2016.
	În concluzie, considerăm că este oportună iniţierea unui proiect de hotărâre pentru aprobarea Planului de selecţie – componenta integrală, Profilului Consiliului de Administraţie și Profilului personalizat al membrilor Consiliului de Administrație al Societății Drumuri Municipale Timișoara S.A.






      Primar,									Director Economic,
 Dominic Fritz							                          Steliana Stanciu

